**Тақырыбы**:**«Сәндік қолданбалы өнер арқылы оқушыларды ұлттық құндылықтырға тәрбиелеу»**

Сәлеметсіздерме құрметті әріптестер.Сәндік қолданбалы өнер-бұрынғы өткен бабаларымыздан бізге жеткен мұра.Асыл мұраны,тарихымызды,көне мәдениетімізді қастерлеу,өркендету және жалғастыру-әрбір ұрпақ үшін қасиетті парыз.Өйткені онда ғасырлар бойы қалыптасқан ұлттық ерекшелік,ою-өрнектер ғана емес,сондай-ақ салт-дәстүріміз,тарихымыз халықтың мінезімен қалыптасқан.Қазақтың тұңғыш суретшісі Ә.Қастеевтің «Мен өнерді таудың бұлағынан,қойдың құлағынан,ешкінің мүйізінен, әжемнің киізінен үйрендім»деуі содан болса керек.Мен өзімнің «Сырмақ» ұлттық қол өнер студиямда халқымыздың ұмытылып бара жатқан мәдени мұрасы-тоқыма өнерін жаңғырту және халқымыздың ежелден келе жатқан көне де ізгі дәстүрі арқылы қәзіргі заманымызға лайықты сапа түр беріп қол өнерді дамыту мақсатында «Атадан қалған асыл мұра» атты авторлық бағдарламамен жұмыс жасаудамын.

«Атадан қалған асыл мұра» атты авторлық бағдарламамда ұлттық қол өнеріміздің киіз басу түрлері, ши тоқу түрлері, алаша тоқу, кілем тоқу түрлері, кесте түрлері, құрақ құрау,гобелен тоқу және ою-өрнек түрлері қамтылған. Осы қол өнер түрлері ерте кезде үлкен көлемде жасалынып кигіз үй жабдықтарын және оларды әсемдеп сәндеуге қолданылып келсе біз кәзір осы заманға сай бұйым түрлерін жасап балаларға үйретудеміз. Мен өз тәжірибемде алаша тоқу өнерін жанғыртып,осы заманға сай бұйымдар жасауды балаларға үйретуді қолға алдым.

Ғасырдан ғасырға, атадан балаға өзінің өміршеңдігімен үзілмей жетіп, жетіліп отырған қасиетті тоқыма өнерінің баға жетпес айтулы туындылары – кеше мен бүгіннің ертеңге қалдырар асыл мұрасы.Бұл мұраны балаларға үйрету мақсатында кішігірім станокты ойластырып жасадымАлаша тоқу,өрнекті ши орау,ши тоқу,кесте тігу,құрақ құрау,кілем тоқу,киіз басу түрлері қамтылған.

Алаша тоқудың негізгі заңдылығы ою-өрнектің тек жолақтарға түсуі, тоқу әдісінің сырына бағынышты болса керек. Алаша — әртүрлі түске боялған мақта, жүн жіптерінен өрмекпен тоқылатын төсеніш, бүктеуге, жинауға, алып-салуға қолайлы мүлік. Мұны ұсталатын орнына қарай әрі енді, әрі көлемді етіп жасайды. Өрмекпен тоқылған алашаның ені әдетте 40 – 45 сантиметрден аспайды. Сондықтан бірнеше кесіндісін біріктіре құрауға тура келеді. Бұл үшін шебер тоқылған материалдың ұзына бойы мен енін өлшеп, одан кейін неше бойы кесіп, құрау қажеттігін есептейді. Екі әдіспен тоқылады.

Бірі — түрлі-түсті жіптерді жарыстыра жолақтап тоқу.

Екіншісі — әр түсті бой жіптерді санап отырып, теріп тоқу арқылы көп мәнерлі өрнектер түсіру - Өрмек тоқу.

Алғашқысын қақпа Алаша деп, соңғысын терме Алаша деп, кейде кілем Алаша деп те атайды. Алашадан төсеніш, тұс кілем, қоржындар жасайды. Алаша — қазақ тұрмысында ең жиі қолданылатын мүлік.Алаша тұтасымен терме тәсілімен тоқылады. Терме алашалар басқаларға қарағанда тығыз да, қалыңдау келеді. Негізгі ою бет жағында бедерленіп, айқындалып көрініп тұрады да, теріс жағында көлденең жолақтар қалып қояды.  
 Станоктар құру және тоқу болып екіге бөлінеді. Ең алдымен алашаны құру станогінде құрып аламыз,сосын тоқу станогіне түсіріп тоқимыз.

Алашадан осы заманға сай белбеулер,телефон тыстары,сумкалар,бас киім тоқып үйретудемін.

Киіз басудың түрлері:Жүн акварелі. Ертеде ата-бабамыз төр алдындағы текеметті де, ат тұрманындағы туырлықты да, бас киімінен бастап, аяғындағы шәркейіне дейін, киіз үйдің жабдығын, қызының жасауын, ұлының сауыт ішінен киер кебенегін киізден басып, тіккен. Киіздің құндылығының жоғары болғаны соншалық, хан көтергенде де, халық ардақтысын ақ киізге отырғызған. Киіздің қазақтың салт-дәстүр, әдет-ғұрпымен астарласа үндесіп жатқанының тағы бір дәлелі, ел ішінде «киіз туырлықты, ағаш уықты қазақпыз» деген сөз мәтелге айналған.

Қойдың күзде қырқылатын күзем жүнінен киіз басу кезінде қазақ әйелдері тулаққа салып, жан-жақтан жиналып сабалап, оның соңын тулақ шашу секілді ойын-сауыққа ұластырған. Сондықтан, қазақ салтында киізбен байланысты дәстүрдің қалыптасуы мұны көшпенділер мұрасы ретінде ұлт құндылығы деңгейінде дәріптейді. Киіз басу өнері қазаққа ғана тән емес, ол сол дәуір кезеңінде көшпенді тұрмыс кешіп, ат үстінде өмір сүрген барлық халықтарда бар қолөнер дәстүрі.

қазіргі кезде жартылай ұмыт болған киіз басу қол өнері соңғы он жылда сән индустриясында өрлеп келеді.

Ескі технология бойынша дайындалған киіз қазіргі заманғы машиналарда да жылытқыш ретінде ғана емес, сонымен қатар аяқ киімді дайындау кезінде және киімді тігу кезінде қолданыс тауып отыр. Кәсібі дизайнерлер оны декор элементі ретінде және киімде, интерьерде «ең қызық бөлігі» рентінде қолданады.Жүн материал ретінде өте илемді және жалпақ және көлемді пішіндер секілді кез келген пішіндерді жасауға мүмкіндік береді.Табиғи жүн қойдан, ешкіден және түйе жүнінен алынады

Табиғи жүнді басу екі әдіс арқылы жүзеге асыруға болады, яғни ылғалды және құрғақ әдістер.

Ылғалды киіз басудың классикалық техникасы бірнеше факторлардың, яғни жүн, су, сабын және екі қолдың болуын айтады. Таңдалған түсті құрғақ жүнді үстелдің үстіне жазып қояды, әртүрлі жүнді суретті үстіне қойғаннан кейін сабынды сумен суландырамыз және жүннің талшықтары бір-бірімен біріккенге дейін әртүрлі бағытта қолмен ысқылаймыз.

Киіз басудың ылғалды әдісі кезінде сабынды судың әсерінен талшықтар ұзартылады және тегістеледі. Бұйымды кептіру кезінде талшықтар бастапқы күйге келуге тырысады, мұндай талшықтардың кішіреюі 30%-ға дейін барады. Сондықтан ылғалды басу кезінде дайыналған бұйымның өлшемдерін алдын ала жоспарлау керек, яғни бұйымның өлшемі 1,5 немесе 2 есе болуы керек. Жүн – ұйысуға бейім бірден-бір талшық. Ол ылғал мен температура әсерінен және механиклық әрекет нәтижесінде ширайды да, жасалып жатқан бұйымның көлемі кішірейіп, тығыздығы артады,тығыздығын бұдан әрі арттырса, жүн талшықтары үзіліп, материал ыдырай бастайды.Сабынды суды жылы сумен шаю, қатты сықпай кептіру керек.

Құрғақ киіз басу – арнайы инелердің көмегімен жүн түйіршіктерін нығыздау.

Инелерде арнайы кертіктері болады, олардың көмегімен жүн талшықтарын іледі, араластырады, шырмап тастайды. Бұл кертіктер шаншуға қарама-қарсы бағытта орналасқан, бұл иненің көмегімен жүннен оңай алып шығуға болады. Бұл әдіс фильцтеу деп аталады.

Губкада орналасқан жүнге арнайы инелерді тығып, бұрып және айналдырып жүн кесегінің керекті пішінін алады. Егер инені бір орынға көп рет тықса, онда жүннің нығыздалуын және ойысты болуына қол жеткізуге болады. Ине нөмері оның қалыңдығын көрсетеді. Нөмер үлкен болғаннан, ине жіңішке және кертіктер аз болады. Ине қалың болғаннан бұйымда қалдыратын саңылаулар көп болады. Көлемді киіз басу үшін инелер суарылған болаттан дайындалады. Сондықтан олар едәуір иілгіштікке ие болады және жұмыс кезінде майыспайды.

Шиді күз мезгілінде жинап алып, тазалап, бір өлшемде кесіп дайындаймызЖасалатын жұмыстың эскизін сызып, жүн немесе жіп түрлерімен ораймыз Ши түрі. Шидің тұрмыста қолданылуы.

Ши бұйымы жалпы сырт көрінісіне қарай, композициясы, негізгі түрі жағынан үш

топқа бөлінеді: ақ ши, ораулы ши, шым ши. Қазақ халқы арасында осы түрлерінің

әрқайсысы орын-орнымен, әр түрлі мақсатта қолданылады.

Ақ ши дегеніміз- оралмай тоқылатын шиді айтады. Ақ шиді киіз басуға, сүзгіге, мал

сойғанда еттің астына төсеуге, құрт, ірімшік жаю үшін пайдаланылады.Киіз үйге

төселген киіз ылғал тартып бүлінбеуі, тез тозып қалмауы үшінде төсеніш ретінде киіз

астына төсейді.

Өнебойы тұтас емес, әр жерінен аралатып оралған шиді ораулы ши дейді. Мұндай

ораулы шиді сәндік үшін ұстайды.Ораулы шиді киіз үйдің керегесінің сыртынан

айналдыра шаң кірмес үшін, суық өткізбес үшін тұтқан, күннің жылы кезінде туырлығын

жоғары түріп қойып, үй ішін салқындатуға жақсы болған.

Ал, біркелкі оралған өрнекті шым ши деп атайды. Шым шиді киіз үйдің керегесіне,

үлкен үйдің ішін бөлмелеуге, ас-су, ыдыс-аяқ тұратын жерге қоршау үшін ұстайды,

сонымен бірге тоқылған шиді киіз үйдің есігінде ұстау үшін де қолданған. Шым ши

кейде «жез ши» деп те аталады (бұл ерте уақытта шиге жез оралған кезден қалған атау

болу керек).

Халық қолөнерінің шеберлері өрнекті шым ши, ораулы ши, ақ шилерді қанат шилер деп

те атайды.

Шиді тоқу технологиясы.

1. Ши шыбықтарын дайындау ( реттеу, іріктеу, кесу, тазалау

жұмыстары)

2. Шиге салынатын өрнек түрлерін анықтау.

3. Бояу түстерін анықтау.

4. Керекті материалдар мен құрал- жабдықтарын дайындау.

Кілем — әсемдік үшін, сондай-ақ үйдің жылылығын сақтау, дыбысты бәсеңдету үшін пайдаланылатын түрлі-түсті ою-өрнек салып тоқылған бұйым. Кілем бір немесе бірнеше қабатты, түкті немесе тықыр болып келеді. Түкті кілем бірнеше қабаттан тұрады. Мұндай кілемнің негізі және арқауы жекеленген жіптерден, бірақ бір-біріне тығыз орналасқан түйіндерден тұрады. Жіптердің ұшы біркелкі қырқылғаннан кейін пайда болатын қалың түк мұндай түйіндерді көрсетпей жауып тұрады. Кілем – үй жасауы деп санаймыз, оны жерге төсеуге, қабырғаға ілуге болады және кілем иірілген тоқыма жіппен тоқылады. Кілем - сәндік қолданбалы өнер түріне жатқызамыз және шалу әдісімен тоқылады.

Кілем түкті және түксіз болып бөлінеді. Түк салып тоқу өнері көбінесе Қызылорда, Торғай, Қостанай, Шымкент өңірлерінде жақсы дамыған. Түкті кілемді тоқу барысында тоқу мәнеріндегідей техниканы қолдана отырып, сол түктерді кейбір жерлерде 10-15мм-дей ұзындықта қалдырып, кей жерлерінде тақырлай қысқартып үйлестіріледі. Жалпы гобелен тоқу үлкен сезімталдықты талап етеді.

Түкті кілем негізін құру үшін станок болу керек. Станок ағаштан жасалынады. Гобелен өнері оқушыларды әсемдікті, сұлулықты түсінуге, биік адамгершілік қасиеттерін тәрбиелейді, олардың ой-өрісін, рухани байлығын дамытады.

Халқымыздың көне мәдениетін әр сабақ жіпке сыйғызып, бүгінгі заманға жеткізуде гобелен өнерінің де үлесі жыл санап артып келе жатыр.

Кесте тігу Қазақ халқында кесте тігумен тек қана әйелдер айналысады. Қазақ

қыздарына аналары ыждағаттылық пен төзімді талап ететін бұл қолөнер түрін бала кезінен үйретеді. Кесте өнерінің қыз баланың табанды, сабырлы мінезқұлқын қалыптастыруға тигізетін пайдасы көп. Бойжеткен қыздар өзіне арналған

жасаудың кестеленетін түрлерінің бәрін өздері тігеді. «біз кесте» (біздің үшкір ұшы арқылы материал бетін арлы-берлі тесіп, бізді сұғындырып, жіп іліп алу арқылы өрнектеп кестелеу

Кесте тігуге көбінесе аналарымыз қалың материалдарды таңдаған.

Балбарқыт, пүліш, шұға, мәуіті, ағызу, борлат, қалың жібек кездемелер, әртүрлі мәнерленген терілер, жұқа киіздер т.б.

Кестеге алуан түрлі мулине, жібек жіп қолданылады. Бұндай жіптер

бұрама мулине, жібек домалақ, келеп жіптер түрінде болады. Олардың өзара

жанама, жақын, қарама-қарсы реңдері болады. Өрнек көрікті болып шығу үшін жіптерді реңіне қарай таңдап қолдану қажет.

Кестені әрлеуге алуан түсті зер жіптер де пайдаланылады

Гобелен –суретті, түксіз, қабырғаға ілінетін және жерге төселетін кілем, яғни қолмен тоқылған кескіндеме. Гобелен – сәндік қолданбалы өнер түріне жатады.

Гобелен өнерінің шығу тарихы 20-шы ғасырдың басынан басталады. Гобелен дербес суретшілік өнер туындысы ретінде алғаш Франция, Италия, Испания, Германия елдерінде дамып, кейін Ресей, Балтық бойы, Кавказға кең тараған ертеден келе жатқан алаша, тықыр кілем тоқу өнері гобеленнің қазақ халқының дәстүрлі қолөнеріне жат емес.

Гобеленнің отаны – Франция. Сонау орта ғасырларда өмір сүрген ағайынды Гобелендер негізін салғандықтан, солардың есімімен аталатын осы бір өнер түрінің қазақ жерінде жылы қабылданып, тез таралуы – бізде негіздің барлығынан. Ол қандай негіз? Гобеленге қараңыз да, қазақтың тақыр кілемімен салыстырыңыз. Еш айырмасы жоқ. Айырмасы – тек француздар ертерек қимылдап, оны өздерінің өнерлері, бренд ретінде қалыптастыра алғандығында. Егер оны өзімізге сіңіріп алғымыз келсе, гобеленді «алашаның заманауи түрі» деп санауымыз қажет.

Гобелен кілемі – сәндік бұйым. Оны қазіргі кезде тәжірибелі суретшілер қолға алып, жаңа өрнекпен тоқуда. Гобелен кілемінде белгілі бір тақырып бойынша қайталанбас суреттер көрініс береді, оның жай кілемдерден айырмашылығы суреті мен колориттік түстерінде.

Гобелен тоқу үшін:

1. Гобеленші-суретші алдымен тоқылмақшы гобеленнің суретін кіші қағазға түсіріп алады.

2. Гобеленші-бояушы суреттегі түрлі-түстерге сәйкес жіптерді алу үшін ақ жіптерді әр түрлі гүлдердің жапырақтарын, тамырларын, ағаш қабықтарын пайдаланып бояйды.

3. Гобеленші-картоньер кіші қагаздағы суретті тоқылмақшы гобелен елшеміндей картонға бояулы етіп салады.

Қазақ халқының қол өнер түрі өте көп.Солардың бірнеше түрін ғана тілге тиек ете отырып ,қол өнер арқылы оқушылардың шығармашылық қабілеттерін шыңдап,болашақта қол өнеріміз ұлттық құндылықтарды дамытудың бірден бір бастар жолы екеніне толық сенімдемін.Қәзіргі кезде елімізде ұлттық құндылықтардың қайта өркендеуіне жол ашылды.Мәдени дәстүрлер қашанда әлеументтік қайта түлеудің қайнар көзі болып келді.Елімізде ұлттық өнерді,мәдениетті дамытуға барынша қолдау жасалып отыр.